**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. október 24-én tartandó**

**rendes testületi ülésére**

Az előterjesztés tárgya: **A Tiszavasvári Sportegyesület 2020. évi MLSZ TAO Sportfejlesztési Programjához biztosított, működési célra fordítható támogatás felhasználásáról szóló pénzügyi elszámolás és szakmai beszámoló**

Melléklet: Beszámoló a határozat-tervezet mellékleteként

Az előterjesztés előadója: Balázsi Csilla polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/7535- 5/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Fercsák Nándor | Tiszavasvári Sportegyesület elnöke | elnokseg@tiszavasvarise.hu |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2024. október 14.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület 2020. évi MLSZ TAO Sportfejlesztési Programjához biztosított, működési célra fordítható támogatás felhasználásáról szóló pénzügyi elszámolásáról és szakmai beszámolójáról**

**Tisztelt Képviselő-testület!**

Tiszavasvári Város Önkormányzata Képviselő-testülete 2024.évi költségvetéséről és a költségvetés vitelének szabályairól szóló 1/2024 (II.15.) önkormányzati rendeletében döntött a Tiszavasvári Sportegyesület által a Magyar Labdarúgó Szövetséghez benyújtott TAO pályázat Sportfejlesztési Programjához szükséges önrész biztosításáról. A 2024. május 27. napján kelt támogatási szerződésben foglaltak alapján működési célra fordítható támogatást nyújtott a Tiszavasvári Sportegyesület részére (Labdarúgó szakosztály) a be/SFP-37338/2020/MLSZ ügyszámú Sportfejlesztési Program önrészének biztosítására, 2.090.159,- Ft összegben.

A támogatási összeget az

* „Utánpótlás nevelés ráfordításai” jogcímen belül a serdülő, ifjúsági és utánpótlás korú sportolóik felkészítéséhez és versenyeztetéséhez;
* „Személyi jellegű ráfordítások” jogcím tekintetében a felnőtt labdarúgó csapatuk edzői feladatainak ellátására;
* „Képzés” jogcímen 4 fő utánpótlás edző MLSZ Grassroots Alap képzésére fordították.

A támogatási szerződés 4. b) pontja értelmében a támogatottnak 2024. szeptember 30. napjáig teljes körű, összesített pénzügyi elszámolást és szakmai beszámolót kell készítenie a Képviselő-testület részére. E rendelkezésnek eleget téve az Egyesület határidőben (2024. szeptember 30.) benyújtotta az önkormányzathoz az elszámolást és a beszámolót, mely a határozat-tervezet mellékletét képzi.

Kérem a Tisztelt Képviselő-testületet a benyújtott elszámolás és beszámoló áttekintésére és elfogadására.

Tiszavasvári, 2024. október 14.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2024. (X…..) Kt. sz.**

**határozata**

**A Tiszavasvári Sportegyesület 2020. évi MLSZ TAO Sportfejlesztési Programjához biztosított, működési célra fordítható támogatás felhasználásáról szóló pénzügyi elszámolásáról és szakmai beszámolójáról**

Tiszavasvári Város Önkormányzata Képviselő-testülete a Tiszavasvári Sportegyesület   
2020. évi MLSZ TAO Sportfejlesztési Programjához biztosított, működési célra fordítható támogatás felhasználásáról szóló pénzügyi elszámolásáról és szakmai beszámolójáról szóló előterjesztést megtárgyalta és az alábbi határozatot hozza:

1. A Tiszavasvári Sportegyesület által készített - 2020. évi MLSZ TAO Sportfejlesztési Programjához nyújtott, működési célra fordítható támogatásról szóló - szakmai beszámolót és pénzügyi elszámolást megtárgyalta és a határozat melléklete szerinti tartalommal elfogadja.
2. Felkéri a Polgármestert, hogy tájékoztassa a Tiszavasvári Sportegyesület elnökét a hozott döntésről.

**Határidő:** azonnal **Felelős:** Balázsi Csilla polgármester